‫תכנית הגן המקורית‪ .‬אד׳ משה כבשני‪1938 ,‬‬‫המגמה שהתפתחה בארץ בשנות ה‪ ,40-‬תכנון‬‫בהשראת הגן האנגלי‪ ,‬אפשרה חופש פעולה‬‫תכנוני של גופי המים בצורת אגמים‪ ,‬נחלים‪ ,‬מפלי‬‫מים‪ ,‬בריכות או מזרקות‪ .‬אלו שימשו ליצירת‬‫מוקדים בגני העיר‪.‬‬‫מדו״ח המועצה משנת ‪ 1937‬עולה תיאור מרהיב של‬‫מבנה הגן ההיסטורי‪ ,‬תצורת הצומח‪ ,‬בריכת המים‬‫ורוח הגן שעולה ממכלול המרכיבים כולם‪“ :‬בהמשך‬‫לפינת הקקטוסים באדמת המורד שתולים פרחים‬‫שונים‪ ,‬ושוב משתרע מרבד דשא ובו ערוגת‬‫פרחים לבנים‪ .‬ומפינה זו מוליכים מספר שבילים‬‫לתוך חורשת האורנים המצלה‪ .‬ואי שם בגבול‬‫המערבי של הגן נטועה פינת שיחים דקורטיביים‬‫ אוסף רב גוני של שיחים שונים הפורחים‬‫ומלבלבים חליפות בעונות השנה‪ ,‬ומצטיינים‬‫בשלל צבעיהם וריחם הטוב‪ .‬וסמוך לפינה זו‪,‬‬‫חבויה בצל עצים קבועה בריכת מים צנועה‪ ,‬בנויה‬‫אבן ומזרקה המתיזה סילוני מים נוצצים אל על‬‫ועל פני מימיה מוריקים ופורחים צמחי מים שונים‪.‬‬‫שרכים‪ ,‬פפירוסים וחבצלות‪ .‬ובתוך הבריכה עדת‬‫דגי זהב משוטטת מתעלסת‪ .‬ועם שחר בהנץ‬‫החמה‪ ,‬עדת ציפורים צוהלת טובלת במי הבריכה‬‫הקרירים והרעננים מתוך רנן עליז״‪.‬‬‫הגן בביצוע‪ :‬בריכת המים והמדשאות‪ ,‬לפני נטיעת העצים‪ .‬צילום‪ :‬שגית קורן‬‫סוד הגן‬‫על תכנון גן שאול ברמת גן‪ ,‬ברוח הגן ההיסטורי‬‫אדר' נוף ארנה בן ציוני‬‫“הגן הותקן מתוך תוכנית מחושבת מראש‪,‬‬‫מותאמת הן לשטח והן אל נוף הטבע הכללי‪ .‬עם‬‫הכניסה לתוך הגן מתגלה לעין מרבד דשא ירוק‬‫בצורת גבעה נאה שבפינותיה נטועות קבוצות‬‫שיחי קריסה הגזומים בהתאם לצורה הכיפתית‬‫של גבעת הדשא‪ .‬בהמשך לגבעה זו משתרעת‬‫חלקת דשא שניה ישרת תבנית ובה שלוש ערוגות‬‫פרחים‪ ,‬שאחת מהן מכילה שיחי שושנים נאות‬‫המתבלטות בשפע פרחיהן‪ .‬בשאר הערוגות‬‫גדלים פרחי קטיף עונתיים‪ .‬בגבול המזרחי של‬‫השטח נראים צמחי סוף העוטרים אגם מים‬‫דקורטיבי החבוי בתוך צמחיה עשירה ורבת גוונים‪.‬‬‫אשד מים צלול פורץ ועולה מתוך סלע מפוצל‬‫משתפך בזרם חי ובשקשוק נעים לתוך אפיקי אבן‬‫פתלתלים‪ .‬פלגי המים נבלעים ומתגלים חליפות‬‫בין הסלעים ונופלים לאחרונה לתוך האגם החצוב‪,‬‬‫שגשר אבנים דקורטיבי מחבר את שני חופיו‪ .‬בגן‬‫נמצאת פינת קקטוסים בנויה מאבני המקום‬‫וסלעיה והכוונה להרמוניה מלאה למקום״‪( .‬תיאורו‬‫של אדריכל הגנים משה כבשני‪ ,‬כפי שהופיע בדו״ח‬‫המועצה משנת ‪*.)1937‬‬‫לא זכינו להכיר באופן אישי את אדריכל הגנים‬‫משה כבשני‪ ,‬אך בעת עבודתנו על חידוש הגן‬‫נחשפנו ליצירתו ולאופן שתיאר אותה בפירוט‬‫במילים בעת הקמת הגן ב‪ .1937-‬תיאוריו של‬‫כבשני מתייחסים לחוויה שעובר האדם מרגע‬‫שהגן נחשף לפניו‪ .‬הוא מתאר את הדשא‪ ,‬הצמחיה‪,‬‬‫העצים והמים וניתן לחוש במרגוע שהגן משרה על‬‫האדם המתהלך בתוכו‪.‬‬‫“עדת דגי זהב משוטטת״‬‫גן שאול הוא אחד מגני הפסגה שנקבעו על ידי‬‫האדריכל ריכארד קאופמן בתוכנית המתאר שערך‬‫לרמת גן בשנת ‪ .1922‬קאופמן ייעד את גבעות‬‫הכורכר הבולטות מעל השטח המישורי כריאות‬‫הירוקות של העיר‪ .‬בשלהי שנות השלושים תוכנן‬‫גן שאול בפסגה שכונתה ג׳בל חרמייה בידי מהנדס‬‫העיר רפאל מגידוביץ׳ ואדריכל הגנים משה כבשני‪.‬‬‫הגן‪ ,‬שהשתרע אז על פני ‪ 25‬דונם‪ ,‬נחנך בשנת‬‫‪ 1937‬בשם “גן הנשיאים״ לכבוד נשיאי ההסתדרות‬‫הציונית‪ .‬שמו שונה לאחר מותו של המשורר שאול‬‫טשרניחובסקי בשנת ‪ 1943‬ל״גן שאול״‪.‬‬‫תפיסת העולם שהנחתה את משה כבשני בתכנון‬‫גני רמת גן היתה התבוננות במכלול הגן כיצירת‬‫אמנות‪ ,‬המורכבת מצורות‪ ,‬גוונים וצלילים‪.‬‬‫התכנון הושתת על עקרונות מרכזיים‪ ,‬החוזרים‬‫באינטנסיביות משתנה בכל אחד מהגנים‪ ,‬בהתאם‬‫לשטח‪ ,‬למיקום ולתנאי הטופוגרפיה‪ .‬עיקרון מוביל‬‫בגני העיר היה תכנון בר‪-‬קיימא תוך "מינימום ימי‬‫עבודה לשמירת הגן וטיפול בו חסכון ושימוש‬‫מושכל במים״ (שם‪.)1937 ,‬‬‫* כל המידע ההיסטורי והתמונות ההיסטוריות במאמר זה מבוססים על תיק התיעוד המקיף והמעמיק שנעשה לגן שאול בידי אד׳ נעה שק ואד׳ נוף טל קציר‪.‬‬‫נעה שק וטל קציר‪ ,2015 ,‬גן שאול ברמת גן – תיעוד גן היסטורי‪.‬‬‫‪18‬‬‫מרץ ‪ | 2023‬גליון ‪86‬‬‫תכנית הגן‬‫איך משמרים חוויה?‬‫השאלה שעמדה בבסיס חלופות התכנון שהצגנו‬‫בראשית הדרך היתה באיזה אופן נתערב בגן? מה‬‫נשמר ועל מה נוותר? הגן עבר שינויים רבים לאורך‬‫השנים מאז הקמתו‪ .‬אזורי המשחק המקוריים‬‫נעלמו‪ .‬בריכת המים שינתה פניה מספר פעמים עד‬‫שנעלמה ובמקומה הוקמה פינת משחקים‪ .‬שטח‬‫הגן צומצם ובשוליו הוקם מאגר מים עירוני‪ .‬סביב‬‫הקמת מאגר המים ומגדל המים‪ ,‬בשנת ‪,1979‬‬‫נערכה תכנית פיתוח בידי אדריכל הנוף ארי‬‫ארמוני שבוצעה באופן חלקי‪ .‬גם הצמחיה עברה‬‫שינויים רבים לאורך השנים‪ .‬במהלך השנים‬‫הוקמה פינת חי במורדות הגן‪ ,‬היא שנתנה לו את‬‫שמו העממי “גן הקופים״ ובזכותה זיכרונות רבים‬‫מגן זה שמורים לילדי רמת גן והסביבה‪ .‬גם פינת‬‫חי זו כבר איננה היום ולמעט בסיס של שובך יונים‪,‬‬‫לא נותר בשטח דבר‪ .‬כמו כן‪ ,‬הריצופים השונים‬‫והשיפועים לא תאמו ברובם את תקני הנגישות‬‫הקיימים היום‪.‬‬‫בעזרת תיק התיעוד וסיורים בשטח‪ ,‬מיפינו את כל‬‫המרכיבים שנותרו מהגן ההיסטורי‪ :‬עצים‪ ,‬שבילים‪,‬‬‫קירות אבן‪ ,‬גושי צמחיה ותיקה‪ ,‬סוקולנטים‪,‬‬‫בריכת הנוי במופעה הטבעי‪1942 ,‬‬‫גשרון האבן מעל בריכת הנוי ההיסטורית‪1945 ,‬‬‫מרץ ‪ | 2023‬גליון ‪86‬‬‫‪19‬‬‫ריצופים ומדרגות‪ .‬בחנו את התמונות ההיסטוריות‪,‬‬‫מהן עלו כמה פרטים מעניינים שלא שרדו את‬‫מבחן הזמן ‪ -‬מעקות ממוטות עץ‪ ,‬פרגולות עץ עם‬‫מטפסים‪ ,‬גשרוני אבן‪ ,‬בריכת הנוי מוקפת הסלעים‬‫וצמחיית המים‪.‬‬‫התיאורים השונים של הגן כמרחב של שיטוט וגילוי‬‫פינות חמד נסתרות היו עבורנו בסיס וערך שימורי‬‫חשוב ומרכזי‪ .‬אותה תחושה של טיול בין השבילים‪,‬‬‫חוויית הגילוי‪ ,‬ההפתעה הנגלית לעין במבט אל‬‫בריכת המים ואל האשד הזורם והמפכפך וכן‬‫תחושת המרגוע שהגן השרה‪ .‬תחושות וחוויות‬‫אלה‪ ,‬לצד מרכיבים פיזיים שבחרנו לשמר‪ ,‬עמדו‬‫בבסיס תוכנית הגן המחודש‪.‬‬‫חזרנו אל ערוץ הנחל‬‫שלב א׳ מתוך שלושה שלבים של הגן נמצא בימים‬‫אלה בישורת אחרונה של ביצוע ועתיד להיפתח‬‫לקהל בקרוב‪ .‬השלב הראשון כולל את החלק‬‫הדרום‪-‬מערבי העליון של הגבעה‪ .‬האזור הנפרש‬‫למרגלות מגדל המים וכולל את הכניסה‬‫ההיסטורית‪ ,‬כרי הדשא‪ ,‬בריכת המים‪ ,‬גשרון האבן‬‫לצד שימור הסוקולנטים וכל העצים בגן‪.‬‬‫השלב השני שיוצא לביצוע בקרוב כולל תכנון של‬‫מתקני משחק מגוונים‪ :‬מתחם מתקני בוגרים‪,‬‬‫מתקני פעוטות‪ ,‬מתקני כושר‪ ,‬מתחם נדנדות‬‫וגבעת מגלשות על גג מאגר המים‪ ,‬שטח שעומד‬‫חשוף משום שמעליו לא ניתן לשתול עצים‪.‬‬‫השלב השלישי יכלול את מורדות הגן המזרחיים‬‫והצפוניים ‪ -‬שטח אקסטנסיבי לטובת אזור טבע‬‫נרחב בלב העיר‪.‬‬‫בימים אלה‪ ,‬כשהגן נמצא בבנייה‪ ,‬כבר ניתן לראות‬‫את ערוץ הנחל ואת בריכת הדגים שתכננו במקום‬‫בו עמדה בריכת הנוי ההיסטורית‪ .‬שחזרנו גשרון‬‫מעוגל מעל ערוץ הנחל‪ ,‬המאזכר את גשר האבן‬‫שמופיע בתמונות ההיסטוריות ועליו נהגו‬‫התושבים להצטלם‪ .‬גבעות דשא רכות מקיפות את‬‫הגן מכל עבריו‪ .‬חלק מהסוקולנטים נשמרו‬‫באתרם‪ ,‬ואלו שלא הועתקו ונשמרו לאורך כל‬‫תקופת הבנייה באזור שהקצה הקבלן לטובת‬‫מטרה זו‪ .‬אלו יישתלו בקרוב ברחבי הגן‪.‬‬‫קירות האבן וריצוף האבן נבנו על פי הפרטים‬‫המקוריים‪ .‬בפרטי המעקות והפרגולות ביקשנו‬‫לאזכר את קורות העץ שראינו בתמונות‬‫ההיסטוריות של הגן ושילבנו אותם בפרטי הפלדה‬‫בהתאם לתקני הבטיחות‪ .‬הדגשנו את המקומות‬‫שמהם נפרשים מבטים רחוקים אל הנוף‪ .‬יצרנו‬‫פינת תצפית בצל החרוב שנמצא מעל שלוחת‬‫האקליפטוסים‪ .‬לטובת תחושת הטיול‪ ,‬גם בחלקים‬‫המשופעים יצרנו מהלכי מדרגות וטריבונות‬‫שמאפשרות הימנעות ממעקות ככל שניתן‪,‬‬‫ופתיחת המבט אל הגן והעיר‪.‬‬‫בגן נוספו עצים ‪ -‬חלקם ממשיכים את קו השתילה‬‫של כבשני וחלקם חדשים‪ .‬כך תכננו שתילה של‬‫אורן הגלעין בהמשך לאורנים שניטעו בגן בראשיתו‪,‬‬‫ועצי פרי כמו חרוב ותאנה‪ ,‬לצידם תכננו עצי צל‬‫נוספים‪ .‬לצד בריכת המים נטענו ערבה בוכייה‬‫ובבריכה צמחיית גדות המשמשת לטיהור מי‬‫הבריכה‪ .‬עוד שתלנו בגן מיני צמחיה פורחת בדומה‬‫לתיאורים ההיסטוריים לצד צמחי תבלין וריח‪.‬‬‫‪...‬״העיקר בתכנון יצירת גן הוא לעשותו שימושי‬‫ומכניס אורחים‪ ,‬ועליו להקרין בעובר או ביושב‬‫בו הרגשת נוחיות ונעימות‪ .‬קנה המידה להצלחת‬‫תכנונו של גן נקבע בהתאם להתרשמותו של‬‫המבקר; אם המבקר בגן מתרשם ממראות הגן‬‫וחש הרגשת חדוה‪ ,‬חגיגיות‪ ,‬התרגשות או שלוה‪.‬‬‫כלומר – עליו לראות לא רק תמונות יפות‪ ,‬אלא‬‫עליו להרגיש הרגשות נפשיות מסוימות כמו‬‫בתמונות המתחלפות בטבע; שקיעה‪ ,‬זריחה‪,‬‬‫סערה ועוד‪( ..‬מתוך‪ :‬כבשני משה‪ ,‬כיצד תכננתי את‬‫‪ 50‬הגנים? ידיעות עירית רמת גן‪ ,‬גליון ‪ ,97‬תשרי‬‫תש״כ ‪ ,1959‬פריט ‪ ,1358‬עמוד ‪.)11‬‬‫אנו תקווה שהשכבה החדשה שהנחנו בגן שאול‬‫ברוח הגן ההיסטורי ובשימור חלק ממרכיביו‬‫תמשיך להעניק למבקרים את החוויות והתחושות‬‫שתיאר משה כבשני בתכנון הראשוני של הגן‪ .‬הגן‬‫ייפתח בקרוב למבקרים בתקווה ושאיפה שיחזור‬‫להיות גן מרכזי‪ ,‬פעיל ופועם ברמת גן‪.‬‬‫פרט מעקה בשילוב סנדות עץ בהשראת המעקה ההיסטורי‬‫גשרון מעל הנחל בהשראת התמונות ההיסטוריות‬‫הנחל בגבעות הדשא ובכיכר‬‫גן שאול ‪ -‬ציר זמן‬‫אדריכלית נוף ארנה בן ציוני ואדריכל נוף בארי בן שלום הם בעלים שותפים של משרד אב אדריכלות נוף ותכנון סביבה בע״מ‬‫אדריכלית אחראית במשרד‪ :‬אד׳ נוף עידית ישראל‪ .‬צוות תכנון‪ :‬אד׳ נוף שחף זכאי‪ ,‬אד׳ דני גינס‪ ,‬לואיס דניאל‬‫מזמין‪ :‬עירית רמת גן | ניהול תכנון‪ :‬נסי לוי‪ ,‬חברת ‪ EBN‬ניהול פרויקטים | קבלן מבצע‪ :‬ערן לבני‬‫תודה מיוחדת לאד׳ נוף שגית קורן‪ ,‬אד׳ שימור מישל ווסטון לאור ומהנדסת שימור ירדנה אתגר על ליווי התוכנית ומתן גב מקצועי לאורך כל הדרך‪,‬‬‫ולד"ר מיכל ביטון על שיתוף במסמכי המחקר אודות גני רמת גן ותכנון גן שאול‬‫‪20‬‬‫מרץ ‪ | 2023‬גליון ‪86‬‬‫מרץ ‪ | 2023‬גליון ‪86‬‬‫‪21‬‬